陳泰來 (萬曆進士)

陳泰來（），字上交，一字伯符，號員嶠，浙江嘉興府平湖縣人，民籍，明朝政治人物、诗人。《明诗综》卷五十三

 生平 
生於明世宗嘉靖三十八年（1559年）十月二十七日。寧波市天一閣博物館整理：《萬曆五年進士登科錄》，〈第三甲二百四十一名賜同進士出身〉，「陳泰來」條：“陳泰來，貫浙江嘉興府平湖縣，民籍。縣學附學生，治《易經》。字上交，行二，年十九，十月二十七日生。”。浙江鄉試第六十九名。萬曆五年（1577年）丁丑科會試第三十五名，殿试成三甲第一百二十七名進士，年僅十九歲，授顺天府教授，进国子博士。后迁升為礼部员外郎，萬曆二十一年（1593年）三月因赵南星京察一事，疏論察典，貶為饒平典史。《明史·何乔远》載：“同官陈泰来等言事被谪，抗疏救之。”李清馥《闽中理学渊源考·卷75·司徒何镜山先生乔远》載：“考功郎赵南星被斥，陈泰来、顾允成等俱论救，镌秩。乔远抗疏极言之。”《大明神宗显皇帝实录卷之二百五十八》：萬曆二十一年三月癸未，先是礼部精膳司署员外郎事陳泰來疏论察典，其略曰：臣叨第十七年，历官四任，目睹京察，自丁丑、辛巳、丁亥以暨今春，凡四举矣。丁丑则故相張居正以夺情故，用幕客朱琏策，借星变计吏，箝制众口，楚人方逢時署部考功郎，劉世亨依违颐气，扫除异己，如蔡文范、習孔教等并挂察籍，公论冤之。辛巳则居正威福已成，王國光唯诺惟命，考功郎孫維清鄙人也，与秦燿设谋禁锢，建言之臣遂以趙用賢、吴中行、沈思孝、艾穆、鄒元標五贤附名察籍，今辅臣趙志皋亦以不及论，而南中何宽、李已为政，今辅臣张位、抚臣趙世卿与焉，公论冤之。丁亥则台省楊廷相、馬允登侧媚当路，诬陷善类，御史王国面折之，其说不尽行，而尚书楊巍自许模棱，考功郎徐一檟主调停之，画薰莸并容，泾渭失辨，多去庸庸者，至拾遗疏内何起鳴幸免，張正鵠枉黜，公论冤之。未有旁咨博采，核实称情，邪謟尽屏，贪墨必汰，如今春之事者也。顷者庶寮拾遗，下部覆议，虞淳熙素擅才名，楊于庭西功未叙，袁黄方赞东师，该部酌量评品，盖有深意。科臣劉道隆遽形紏摘，遂蒙 严旨诘问，阁臣驾言于 圣怒，识者扼腕而不平，此其故可推也。夫尚书孫鑨割渭阳之恩于吕胤昌，趙南星忍秦晋之好于王三餘，是诚难事。今除奸祛蠹之功未偿，而以怜才为过割情；捐爱之义不称，而以评品为私。科臣或有独见，阁臣得无微指耶？夫部权归阁自高拱兼摄部事，张居正专擅国政，尚书除張瀚、嚴清而外，选郎除孫鑛、陳有年而外，奔走请教，一一禀承，滥觞于杨巍，而扫地于劉希孟、謝廷采。今日复借拾遗处分，荧激 圣怒，即昨年之故智，将来必挈权以阿阁臣，而后为不专。权必植党以附阁臣，而后为不结党乎？ 上怒。降泰来极边杂职，以贾岩、薛敷教、于孔兼、顧允成、張納陛朋谋乱政，各夺三官外任。于是左都御史李世達等合疏申救。 上曰：卿等为国大臣，不惜国体，以镇静为重，反市恩群小，哓哓烦渎。赵南星、虞淳熙、杨于庭、袁黄俱禠职。萬曆二十一年（1593年）十月去世，馮夢禎撰：《快雪堂集．快雪堂日記》卷之五十七〈己亥〉載：“閏四月……二十六……壬辰冬，伯符被謫歸，又夢天樂來相迎，明年物故。”得年僅三十五。天啟年間，赠光禄少卿。著有《员峤集》，冯梦桢选《陈伯符诗集序》。《快雪堂集》卷二《明史》卷二百三十一有傳。

家族
曾祖父陳諫；祖父陳善道，曾任府同知；父親陳二典。母王氏。

 延伸阅读 


参考文献

外部链接
陈泰来  嘉兴名人

Tai
Category:平湖人
Category:明朝國子監博士
Category:明朝順天府儒學教授
Category:明朝禮部員外郎
Category:明朝典史
Category:明朝詩人